
DISPUTATIO  MEDICA 


INAUGURALIS 

-  DE 

PNEUMONIA. 


OIVE  ad  Pneumoniae  sedem,  ad 'signa  gra- 
vissima,  quibus  ea  detenti  saepe  plectun¬ 
tur,  vel  ad  exitus  quos  haud  raro  habet,  si 
prompta  et  perita  medendi  ratio  neglecta  fue¬ 
rit,  spectemus,  eam,  summam  medicorum  at¬ 
tentionem  optimo  jure  sibi  vindicare,  facile 
patebit ;  et  sane  ab  aevo  vetustissimo  ad  hunc 
usque  diem,  medici  eam  attentione  dignissi¬ 
mam  semper  existimarunt. 

DE  PNEUMONIA. 


De  morbo  igitur,  qui  medicinam  in  hae- 
terrae  regione  facientibus  saepissime  sese  of¬ 
fert,  pauca  disserere,  gradum  Doctoris  in 
hac  alma  Academia  ambienti,  hand  alienum 
erit. 


DEFINITIO. 

Pneumonije  definitio,  quam  Cullenus  exi¬ 
mius  protulit,  aliis  anteponi  meretur :  Py- 

‘‘  rexia,  dolor  in  quadam  thoracis  parte,  re- 
‘‘  spiratio  difficilis,  tussis.”  '  ^ 

Hic  haud  supervacuum  erit,  monere,  ple- 
rosque  auctores,  maxime  autem  antiquos, 
Pneumoniam  in  duas  species,  Pleuritidem, 
scilicet,  et  P eripneumoniarn,  dirimere  j  et  mor¬ 
bi  hujus  pathologia,  hoc  non  sine  causa  fac¬ 
tum  esse  docet ;  optime  enim  constat,  inflam¬ 
mationem  haud  parum  variare,  secundum 
naturam  et  structuram  partis,  quam  occupat : 
hinc  inflammationem  membranae  quae  thora¬ 
cis 

cis  cavitatem,  et  pulmones  investit,  pleuri- 
tidem  nempe,  signis  aliquantulum  diversis  co¬ 
mitari  fore,  ex  iis  e  substantia  pulmonis  ip¬ 
sius  inflammata,  vel  peripneumonia  orituris, 
facile  crederemus.  * 

Cum  autem  hae  diversae  pneumoniae  species, 
raro  seorsim  in  conspectum  veniunt,  vel  si  in 
initio  morbi  Unius  signa  maxime  conspicua 
fuerint,  brevi  tamen  alterius  quoque  indicia 
superveniunt ;  et  praesertim  cum  eadem  me¬ 
dendi  ratio  utrisque  aptata  est,  pro  gradu 
signorum  solummodo  varianda  ;  varietates  po¬ 
tius  ejusdem  morbi  habendae  sunt,  et  ad  idem 
genus  relegari  debent.  ^ 


IIISTORIA. 

Hoc  morbo  ingruente,  aeger  utplurimum 
de  dolore  gravi  et  obtuso,  in  pectore  conque¬ 
ritur,  qui  nunc  unum,  nunc  utrumque  latus 
occupat,  et  saepe  sub  sterno  maxime  sentitur  ; 


sensus 

sensus  plenitudinis  in  thorace  adest,  et  respira¬ 
tio  admodum  difficilis  evadit ;  dum  aer  spi¬ 
ritu  reciprocatus  praeter  solitum  calescere 
videtur :  hisce  signis  accedit  tussis  molesta, 
parca  et  difficili  muci  tenuis  et  viscidi  exspui¬ 
tione,  primum  comitata,  qui  tamen  postea 
crassior  et  striis  sanguineis  .haud  raro  tinctus, 
facilius  screatu  rejicitur.  Pyrexiavel  ah  ini¬ 
tio  urget,  vel  brevi  tussi  et  dolori  supervetiit'^ 
pulsus  fit  frequens,  interdum  validus  et  durus  ; 
quem,  summa  circa  praecordia  anxietas,  jacta¬ 
tio,  cibi  appetentiae  defectus,  et  somnus  turba¬ 
tus,  subsequuntur  ;  urina  turbida  evadit ;  tussi 
et  respiratione  difficili  ingravescentibus,  ^ger 
super  latus  affectum  decumbere  nequit,  vel  si 
dolor  utrumque  latus  vexat,  erecta  cervice  spi¬ 
ritum  ducere  cogitur.  Venae  cervicis  intumes¬ 
cunt,  et  facies  colore  purpurascit;  lingua  tumi¬ 
da  alte  rubet ;  et  aeger  sensum  quasi  suffocatio¬ 
nis  jam  imminentis  percipit,  qucC  revera  in¬ 
terdum  evenit.  Alias,  omnia  mali  indicia 
increscunt,  pulsus,  et  vi  ictuum  et  intervallis, 
irregularis  evadit ;  tussis  et  spirandi  difficul¬ 
tas, 

tas,  graviores  fiunt,  et  aegrum  maxime  fati- 
gant.  Oculi  nitore  solito  orbati,  fiebescunt ; 
delirium  mite  accedit ;  spiritus  antea  cali¬ 
dus,  nunc  adstantium  manu  exploratus  friget ; 
et  mors  aerumnis  finem  imponit. 

In  nonnullis  exemplis,  rigoribus  quibus¬ 
dam  praegressis,  dolor  lateris,  vulgo  circa  sex¬ 
tam  vel  septimam  costam,  pungens  et  acu¬ 
tus,  ^grum  adoritur  ;  inspiratione  plerumque 
multum  augetur  ;  tussi  sicca,  crebra,  et  diffi¬ 
cili  in  latus  affectum  decubitu,  stipatur.  Om¬ 
nia  febris  vehementioris  signa ;  pulsus  scili¬ 
cet  plenus  et  validus,  cutis  arida  et  calida, 
sitis  magna,  urina  pellucida,  colore  magis 
saturata,  dolor  capitis  et  delirium,  accedunt ; 

A 

et  si  morbo,  remediis  tempestive  adhibitis, 
non  cito  occurritur,'^tandem  mortem  inferunt ; 
vel  inflammatio  pulmonum  ita  intenditur,  ut 
brevi  in  gangrenam  transeat. 

Si  morbus  hujusmodi  exitum  non  habuit, 
et  praesertim  si  inflammationis  vis,  et  febris 

cohibitae 

cohiliitae  fuerint ;  modo  jam  memorato  ad 
iinem  properat,  quod  medicinam  exercenti¬ 
bus  usitatius  contingit. 


TERMINATIONES. 

Si  morbus,  ut  novissime  dictum  est,  gra¬ 
vioribus  signis  comitatus  segrum  invadit ;  si 
dolore  subito  et  acuto,  et  febre  vehementi, 
plectitur  ;  non  causa  est  cur  exitum  ejus  time¬ 
amus,  modo  remedia  opportuna  prompte  et 
strenue  administrata  fuere.  Etsi  autem  sig¬ 
na  solummodo  mitigata,  non  penitus  sublata 
fuere  ;  vel  si  morbus  sub  forma  mitiore,  ab 
initio  processerit,  et  cum  per  aliquot  dies  per¬ 
stiterit,  sputum  materia  subdavae,  copiosum, 
facile  rejectae,  filamentis  sanguineis  nonnum¬ 
quam  distinctae,  accedit,  dum  omnia  mali  in¬ 
dicia  gradatim  mitescunt ;  morbum  in  salu¬ 
tem  esse  cessurum,  jure  speramus. 


Interdum 

Interdum  paucis  diebus  post  morbi  adven¬ 
tum,  sanguinis  profluvium,  saepius  e  naribus^ 
nonnunquam  e  vasis  haemorrhoidalibus,  eve¬ 
nit  ;  quo  solvitur.  Idem  interdum  menstruis, 
prorumpentibus,  vel  diarrhoea  concita,  obser¬ 
vatum  fuit. 

f 

Si  nil  horum  evenerit,  vel  si  inflammatio, 
materia  exscreata  non  omnino  depulsa  fuerit, 
et  febris  adhuc  perstet,  cum  dolore  quodam, 
et  aliis  inflammationis  indiciis,  in  secunda 
hebdomada,  crisis  haud  absimilis  ei  quae  fe¬ 
bribus  puris  decumbentibus  contingit,  evenit : 
sudor  copiosus  et  universus  prorumpit ;  urina 
fit  turbida,  et  sedimentum  lateritium  depo¬ 
nit  ;  omnia  et  pyrexiae  et  inflammationis  in¬ 
dicia  decedunt ;  et  aeger  ad  salutis  munera 
.  restituitur. 

Cum  Pneumonia  modis  supra  positis  tolli¬ 
tur,  resolutione  finiri  dicitur. 


Si 

Si  morbi  resolutio,  paucos  intra  dies,  vel 
naturas  beneficio,  artisve  ope,  non  advenerit, 
et  pr^sertim  si  usque  ad  diem  quartum  deci¬ 
mum  perstiterit,  signa  mutationem  subeunt ; 
dolor,  plenitudinis  sensus,  tussis  et  sputa,  gra- 
datim  imminuuntur  ;  aeger  in  latus  affectum 
facilius  decumbit ;  dyspnoea  autem  adhuc 
manet,  vel  potius  augetur,  praesertim  corpore 
resupino ;  rigores  et  horrores  frigidi  subinde 
sentiuntur,  pulsus  frequentior  et  debilior  eva¬ 
dit,  nocte  omnia  febris  signa  ingravescunt,  et 
hectica  tandem  plane  accedit. 


Haec  signa  suppurationem  adesse  testantur. 

Morbus  gangrcend  rarius  finitur  ;  quam  su¬ 
bita  doloris  remissio,  magna  virium  prostra¬ 
tio,  pulsus  admodum  citatus,  debilis,  parvus, 
et  irregularis,  comitantur  ;  sanies  foetida  et  ni¬ 
grescens  expuitur ;  et  sudores  gelidi,  viscidi, 
delirium  et  convulsiones,  mortis  instantis 
praenuncia,  accedunt. 


Per 

!Per  totum  mali  decTirsum  effusio  in  vesicu¬ 
las  aeriferas  pulmonum  fieri  potest,  quae  in¬ 
terdum  statim  aegrum  opprimit,  nonnunquam 
eum  lentius  consumit,  dum  signa,  ea  quibus 
gangraena  stipatur,  haud  parum  referunt.  Haec 
terminatio  haud  raro  inopinanter  evenit, 
etiam  in  iis  exemplis,  in  quibus,  medicus  exi¬ 
tum  felicissimum  polliceri  ausus  est,  vel 
etiam  cum  talis  symptoinatum  remissio,  die 
tertio  quartove  adfuerit,  qualis  medicum  mi¬ 
nus  exercitatum  in  morbi  decedentis  suspi¬ 
cionem  adduceret. 


CAUS^  PUiEDISPONENTES. 

Inter  causas  qu^  homines  pneumonia  op¬ 
portunos  reddurit,  diathesis  phlogisticci  maxi¬ 
me  recenseri  meretur  :  huic  aetatem  mediam 
agentes  saepius  objiciuntur,  et  causis  excitan¬ 
tibus  admotis,  in  hunc  morbum  saepius  inci¬ 
dunt.  Robustiores,  fibris  densis  et  validis  in¬ 
structi,  quam  qui  diversa  corporis  compage 

B  praediti 

praediti  sunt,  pneumoniae  magis  patent ;  ma¬ 
res  igitur  prae  foeminis,  ei  magis  obnoxii 
sunt :  Nulla  autem  aetas,  nec  corporis  consti¬ 
tutio,  ab  ea  omnino  immunis  est,  modo  causae 
valida  excitantes  concurrant.  Regiones  coeli 
frigidae,  et  frigidae  anni  tempestates,  utpote 
quae  robur  corporis  adaugent,  inter  causas 
praedisponentes  annumerari  queant,  dum  eo¬ 
dem  tempore,  morbum  saepissime  concitant. 
Huc  quoque  spectant,  pectus  angustum,  ad¬ 
haesiones  inter  pleuram  et  pulmones,  quibus 
respiratio  impeditur,  pulmones  pneumonia 
praegressa,  vel  asthmate,  debiliores  facti  : 
catarrhus  quoque,  saepius  rediens,  pulmones 
inflammationi  procliviores  reddit. 

.CAUSJi  EXCITANTES. 

Injuria  quaevis  pulmonibus  extrinsecus  il¬ 
lata,  nisus  horum  graviores,  ut  nimia  vocis 
contentio,  loquela  vehemens,  cantus,  flatus, 
et  similia,  hunc  morbum  excitare  queant : 

exercitatio 

exercitatio  vehemens,  ut  cursus  vel  saltatio, 
sanguinis  impetum  per  pulmones  adaugenda, 
proclivibus  pneumoniam  interdum  concitent : 
vini  quoque  et  liquorum  spirituosorum  abu¬ 
sus,  eundem  effectum  interdum  gignit.  Fri¬ 
gus  autem  vel  ad  corporis  superficiem,  vel 
ad  pulmones  ipsos,  recte  admotum,  causa  hu¬ 
jus  morbi  frequentissima  merito  habetur, 
quem  eo  certius  ciet,  quo  magis  corpus  ei 
objectum  calefactum  fuerit :  si  exigua  corpo¬ 
ris  pars,  rivo  aeris  frigidi  objecta  fuerit,  pul¬ 
monum  inflammatio  haud  raro  accenditur  ; 
etiam  pedes  frigori  expositae,  ad  eam  conci¬ 
tandam  valeant.  Frigida  quoque  epotata, 
corpore  calente,  hunc  morbum  aliquando  gig¬ 
nit. 

DIAGNOSIS. 

De  discrimine  quod  inter  pneumoniam  et 
morbos  cognatos  intercedit,  pauca  monere,  a 
proposito  minime  alienum  erit. 

''  Musculorum 

Musculorum  inter  costas  inflammatio,  pleu¬ 
ritis  notha  interdum  nuncupata,  tussi,  nul¬ 
la  expectoratione  comitata,  dolore  quam  in 
pneumonia  minus  profundo,  et  pressura  auc¬ 
to,  satis  ab  ^a  secernitur. 

Hepatitis^  quse  in  nonnullis  pneumoniam 
referre  solet,  tussi  brevi  et  sicca  stipatur,  do^ 
lor  in  latere  dextro  partem  inferiorem  tenet, 
et  pressura  hypochondrii  dextri  augetur,  dum 
aeger  facilius  in  latus  affectum  reclinat ;  si 
his,  faciei  vel  tunicae,  adnatae  oculorum,  flave- 
do  accedit,  de  morbi  natura  nullum  dubium 
fuperest. 

Signis  quibus  peripneumonia  notha  ab  mor¬ 
bo,  quem  persequimur,  dignosci  queat,  ne¬ 
quaquam  manifesta  sunt,  et  sane  admodunt 
verisimile  est,  illum  ab  hoc,  gradu  solummo¬ 
do  differe  ;  inflammatio  enim  in  illa  minus 
vehemens  est,  et  senio  confectos  maxime  ado¬ 
ritur. 


Nec 

Nec  magis  facile  est  in  quibusdam  exem¬ 
plis,  inter  catarrhiim  et  pneumoniam  discer¬ 
nere  ;  in  catarrho  enim,  signa,  cum  iis  qu® 
in  pneumonia  occurrunt,  saepe  tam  bene  con¬ 
veniunt,  ut  utrumque  eodem  tempore  adesse, 
jure  suspicamur ;  et  sane,  catarrhus,  peri- 
pneumonia  notha,  et  pneumonia  tam  facile  in 
se  mutuo  transeunt,  et  una  tam  saepe  copu¬ 
lantur,  ut  eandeiti  medendi  methodum  ex¬ 
poscant  :  in  hisce  casibus  diagnosi  haud  opus 
est,  et  ei  igitur  diutius  immorari  vix  operae 
pretium  erit. 


PROGNOSIS. 

Judicium  de  hujus  morbi  eventu  peten¬ 
dum  est,  prout  signa  ad  terminationes  supra 
tiaditas  spectent.  Cum  resolutio,  harum  maxi¬ 
me  fausta  est,  si  tussis,  dolor  pectoris,  et  spi¬ 
randi  difficultas,  remediis  cedunt ;  si  pyrexia 
mitior  evadit,  cum  pulsu  molliore  et  minus 
fiequente,  et  praesertim  si  haec  signorum  re¬ 


missio 

missio  mature  conspicitur,  exitum  felicem 
praedicere  liceat :  et  etiamsi  morbus  non  pe¬ 
nitus  profligatus  fuerit,  si  dolore,  respiratione 
difiicili  et  febre  imminutis,  tussis  adhuc  ma¬ 
neat,  cum  sputo  muci  spissioris  comitata,  hac 
evacuatione  morbum  esse  decessurum  fiden¬ 
dum  est.  Res  autem  longe  aliter  sese  habet, 
si  morbus  jam  per  plures  dies  perstiterit, 
praesertim  si  signa  graviora  adhuc  indomita 
urgeant,  si  tussis  assidua,  molesta,  cum  spu¬ 
to  parco,  aegre  rejecto,  dolor  parum  immi¬ 
nutus,  et  aucta  spirandi  difficultas  adsint,  et 
si  his,  rigores,  sensus  gravitatis  in  pectore,  fa¬ 
cies  tumida,  rubore  suffusa,  et  prm  omnibus 
delirium  superveniunt,  eventum  morbi  letha- 
lem  praedicere  liceat.  Ex  his  igitur,  rite 
perpensis,  prognosis  in  genere  sumenda  est ; 
nunquam  autem  ex  animo  excidere  debet,  pe¬ 
riculum  non  semper  signorum  vehementiae 
pro  rata  respondere  ;  in  nonnullis  enim  ex- 
emjffis,  ubi  omnia  et  inflammationis  et  py- 
rexiae  indicia,  leviora  visa  fuere,  morbus  clan¬ 
culum  ad  exitum  infelicem  properat.  In- 

terdura 

terdum  die  tertio  vel  quarto,  omnia  signa  re¬ 
mittunt,  et  morbus  iterum  majori  vi  recru¬ 
descit,  quod  sane  periculum  haud  leve  de¬ 
notat. 

Haemorrhagia  e  pulmonibus  aegrum  ple¬ 
rumque  suffocat,  vel  in  ulcus  desinit.  Si  quo¬ 
que  materia  exscreata  non  unius  crassitudinis 
est,  sed  massulas  duras  continet,  ulceris  peri¬ 
culum  est.  Doloris  remissio  vel  cessatio,  cum 
pulsu  citato,  et  febre  vespere  exasperata,  sup¬ 
purationem  adesse  docent. 

Urina  sedimentum  lateritium  deponens,  vel 
sudores,  fauste  augurant,  morbum  enim  dece¬ 
dentem  ssepe  comitantur. 


MEDENDI  EATTO. 

In  primo  hujus  morbi  gradu  sanguinis  de¬ 
tractio,  omnibus  aliis  remediis  merito  ante¬ 
ponitur,  quas  pro  aegri  viribus,  et  symptoma¬ 


tum 

tum  vehementia  celebranda  est.  In  homini¬ 
bus  validis,  pleno  corporis  habitu  praeditis, 
haec  pulmonum  inflammatio,  pyrexiam  haud 
exiguam,  brevi  accendit,  quae  quoque  vicis- 
sim  inflammationis  vim  intendit.  Quodcun¬ 
que  igitur  febri  occurrit,  haud  minus  inflam¬ 
mationi  prodesse  solet ;  hoc  igitur  nomine 
sanguinis  missione  non  aliud  praestantius  ex- 
tat  auxilium,  utrisque  enim  aeque  accommoda¬ 
tum  est.  In  his  igitur  exemplis,  ad  eam 
quamprimum  confugere  debemus  ;  et  san¬ 
guinem  e  brachio  prima  vice  ad  uncias  sex- 
decim  detrahere  liceat,  et  si  morbi  signa  huic 
non  cedunt,  paucis  elapsis  horis,  sanguinis  de¬ 
tractio  ad  octo,  decem  vel  duodecim  uncias 
iteranda  est.  Si  sanguine  hoc  modo  detracto, 
symptomata  mitiora  evaserint,  sed  non  omni¬ 
no  depulsa  fuere,  sanguinem  iterum  mittere 
oportet,  donec  morbus  vel  penitus  fugatus 
fuerit,  vel  ita  mitescat,  ut  aliis  remediis,  mox 
recensendis,  tuto  committere  queat. 

Cum  Pneumonia  homines  plenos  et  robus- 
tos  subito  adoritur,  haec  medendi  ratio,  ad 
eam  summovendam  plerumque  valet;  du¬ 
bium  autem  est,  an  sanguinem  eousque  de¬ 
trahere  liceat  ut  eundem  effectum  praestet,  in 
iis,  quibus  debilior  et  laxior  est  corporis  com¬ 
pages,  et  quibus  inflammatio  gradatim  adoriens 
per  plures  dies  perstiterit,  praesertim  si  totius 
corporis  affectio  lenis,  dolor  potius  obtusus  qu^m 
vehemens,  et  pulsus  mollis  et  parum  citatus 
fuerit.  Non  autem  in  his  exemplis,  ab  san¬ 
guine  parcius  detrahendo,  omnino  abstinere 
debemus,  praesertim  si  morbus  non  amplius' 
quinque  diebus  duraverit.  Etiamsi  sputa 
jam  copiosa  prodeunt,  ad  signa  inflamma-  - 
tionis  mitiganda,  ad  sanguinis  detractionem 
commode  decurrere  liceat ;  quse,  modo  h^c 
urgentiora  fiunt,  etiam  in  provectiore  morbi 
gradu  nunquam  negligenda  est. 

Cum  Pneumoniae  signa,  aliis  febribus  ab 
initio  superveniunt ;  ad  dolorem  pectoris  et 
alia  symptomata  lenienda,  sanguinem  mittere 

^  haud 

haud  vejtitum  est,  ratione  febris  habita ;  si 
enim  solitum  decursum  habet,' non  nisi  febre 
soluta,  inflammationem  abituram  esse  speran¬ 
dum  est.  In  hujusmodi  casibus,  sanguis  ita 
detrahendus  est,  ut  vehemens  systematis  re¬ 
actio  quodammodo  contemperetur,  q,ua  partis 

f 

inflammationi  obviam  eamus,  dum  alia  reme- 
dia,  quibus  utrisque  malis  conjunctis  occurri¬ 
tur,  sedulo  adhibentur.  .  .  *  .  ^ 

Cum  vires  cCgri  ulteriorem  sanguinis  de¬ 
tractionem  liaud  sinent,  et  quasdam  inflam¬ 
mationis  indicia  adhuc  maneant,  sanguinem  e 
partibus  vicinis  hirudinibus  vel  cucurbitulis 
cruentis,  mittere  convenit ;  semper  autem  ca¬ 
vendum  est,  dum  hoc  fit,  ne  aeger  aeri  frigi¬ 
do  objiciatur. 

Epispastica  quoque,  partibus  affectis  quam 
proxime  admota,  haud  leve  auxilium  secum 
afferunt. ' 

Cum 

Cum  in  hoc  morbo  sanando,  diathesin  cor- 
poris  phlogisticam  imminuere  magnopere  in-' 
terest,  omnia  quas  ad  regimen  antiphlogisti-' 
cum  spectant,  sedulo  adhibenda  sunt,  praster 
liberum  aeris  frigidi  apcessum  ;  omnia  igitur 
qu^  corpus  irritant,  caute  sunt  amovenda, 
laxantibus  lenioribus  alvo  adstrictas  occurren¬ 
dum  est,  aer  cubiculi  in  quo  asger  decumbit 
temperatus  esse  debet,  nequaquam  calidus. 
Potus  ex  iis  quas  diluunt  propinandus  est ;  et 

si  cibus  dandus  sit,  lenissimus  solummodo  con¬ 
cedi  debet. 

Cum  in  hoc  morbo  haud  parum  interest, 
sanguinem  ad  corporis  superficiem  dirigere, 
aer  frigidus,  quo,  ad  partes  internas  repelli, 
et  impetus  ejus  in  pulmones  adaugeri  queat, 
sedulo  vitandus  est.  Diaphoretica,  quae  ad 
corporis  superficiem  sanguinem  derivant,  et 
lenem  sudorem  proliciunt,  in  omnibus  hujus 
mali  exemplis,  post  debitam  sanguinis  detrac¬ 
tionem,  utilia  simt.  Cavendum  autem  est  ne 
medicamenta  hoc  consilio  adhibita  stimulo 

noceant.  Emetica  ita  ex,hibita  ut  nauseam 
% 

solummodo  ^ 

solummodo  moveant,  magis  idonea  sunt :  haec 
salibus  mediis  conjuncta,  et  justis  inter¬ 
vallis  assumpta,  'ad  cutem  sanguinem  diri¬ 
gunt.  f 

Expectoratio,  qua  morbus  saepe  feliciter  sol¬ 
vitur,  quantum  fieri  potest  promovenda  est^ 
Medicamenta  autem,  hoc  consilio  vulgo  ad¬ 
hibita,  multum  valere,  nequaquam  certum 
est.  Ex  antimonio  parata,  dum  diaphoresin 
cient,  ad  expectorationem  quoque  promoven¬ 
dam  conferunt,  et  antimonio  exiguam  scillae 
quantitatem  adjungere  possumus,  quae  forsan 
aliis  hujusmodi  medicamentis  praestat.  Va¬ 
pores  quoque  aquae  calidae  in  pulmones  ac¬ 
cepta,  huic  proposito  inserviunt. 

Tussis  crebra,’  quae  aegrum  moleste  exagi¬ 
tat,  demulcentibus  oleosis,  et  mucilaginosis, 
consopienda  est :  hoc  autem  consilio,  opium 
remedium  praestantissimum  jure  habetur,  et 
inflammatione  sanguinis  detractione,  et  aliis 
remediis  antiphlogisticis,  prius  subacta,  non 

.solum 

solum  sine  periculo  sed  summo  cum  beneficio 
eo  uti  liceat.  Submurias  hydrargyri,  utpote 
in  pneumonia  medenda  utilissimus,  nuper  pro¬ 
positus  fuit,  et  quaedam  exempla'  a  medico>* 

» 

bene  exercitato,  narrantur,  in'  quibus  uni, 
cum  opio  conjunctus,  cum  exitut  admodUm 
felici  usurpatus  fuit.  ,  .  .  c 

i 

Nonnulli  ad  digitalem  in  hoc  morbo  con- 
tugerunt ;  et  cum  effusionis  vel  suppurationis 
indicia  primum  apparent,  nonnunquam  ci¬ 
tius,  eam  exhibent.  Huic  autem  non  ita  fi¬ 
dendum  est,  ut  sanguinis  detractio  et  alia 
remedia  antiphlogistica,  omittantur ;  ex  his 
enim  matura  morbi  resolutio  maxime  expec- 
tanda  est ;  sin  minus  effusione  vel  suppura¬ 
tione  jam  facta,  remedium  anceps  quam  nul¬ 
lum  experiri  decet. 

* 

Cum  homines  qui  hunc  morbum  semel  pas¬ 
si  sunt,  reditui  ejus  multo  magis  obnoxii 

fiunt. 

fiunt,  ne  recrudescat  malum  summa  cura  an¬ 
nitendum  est :  frigus  ‘  igitur,  diu  assidue  vi¬ 
tare  debent;  exerckium  lene  in  aere  sicco  et 
calido,  ad  pulmones  roborandos,  et  ad  san¬ 
guinem  ad  corporis  superficiem  derivandum, 
conferre  potest ;  victus  ratio  tenuis,  esse  der 
bet ;  cibis  igitur,  qui  lene  nutrimentum  pro¬ 
bent,  utendum  est ;  et  prae  omnibus,  ab  li¬ 
quoribus  fermentatis,  utcunque  generis  fue¬ 
rint,  abstinendum. 


-y  ■'  ■ 


.  ■ '  /  ) 

i/i  ‘  .  r 


’  i  .\  ] 

9.  ‘  (• 


y-*.  A  r 


:Mfe  ■■ "  ■ 


A 
.  jT? 


-.  >■■  '‘V- 

.  .it.  ,  ■, 


(  * 


•  *  f  : 

• 


»,  \ 


-i*’-  -.>^■ 


f  .  ' 


<  • 


I 


